Ալեքսանդրի բողոքը վերաբերում է տարկետման տրամադրման ընթացակարգին: Ասում է՝ դիմորդների համար պայմանները հավասար չեն եղել, իսկ գնահատման համակարգն անհասկանալի է: Մասնավորապես՝ նշում է այն հանգամանքը, որ պահանջվող փաստաթղթերի ցանկում եղել են` հետաքրքրվածության (մոտիվացիոն) նամակ, երաշխավորագրեր, «Գիտության և կրթության բնագավառներում նշանակալի նվաճումներ ունեցող քաղաքացիներին պարտադիր զինվորական ծառայության զորակոչից տարկետում տալու կարգ»-ում կատարված փոփոխությունից հետո ավելացել է հարցազրույցը, բայց միայն հարցազրույցն է գնահատվել՝ 20 բալային համակարգով: «Հանձնաժողովը չի գնահատել գիտական հոդվածների բովանդակությունը, կարևորել է միայն ձևը»,-ասում է նա: